Document ID: 31990R1935

*****
ΚΑΝΟΝΙΣΜΟΣ (ΕΟΚ) αριθ. 1935/90 ΤΗΣ ΕΠΙΤΡΟΠΗΣ
της 3ης Ιουλίου 1990
για τις αιτήσεις συνδρομής με τη μορφή λειτουργικών προγραμμάτων από το ΕΓΤΠΕ, τμήμα Προσανατολισμού σχετικά με επενδύσεις για τη βελτίωση των συνθηκών μεταποίησης και εμπορίας γεωργικών και δασικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 σχετικά με τη βελτίωση των συνθηκών μεταποίησης και της εμπορίας γεωργικών προϊόντων (1), και ιδίως το άρθρο 23,
Εκτιμώντας:
ότι, σύμφωνα με το άρθρο 1 του κανονισμού (ΕΟΚ) αριθ. 867/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των δασοκομικών προϊόντων (2), η κοινή δράση που καθορίζεται από τον κανονισμό (ΕΟΚ) αριθ. 866/90 του Συμβουλίου επεκτείνεται στον τομέα ανάπτυξης ή ορθολογισμού της εμπορίας και μεταποίησης των δασικών προϊόντων ·
ότι οι αιτήσεις συνδρομής που υποβλήθηκαν με τη μορφή λειτουργικών προγραμμάτων σε σχέση με τα κοινά μέτρα θα πρέπει να περιλαμβάνουν όλες τις πληροφορίες που απαιτούνται για την εξέτασή τους όπως ορίζεται στον κανονισμό (ΕΟΚ) αριθ. 866/90 και κανονισμό (ΕΟΚ) αριθ. 867/90·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις συνδρομής από το ΕΓΤΠΕ, τμήμα Προσανατολισμού, με τη μορφή λειτουργικών προγραμμάτων για επενδύσεις με στόχο τη βελτίωση των συνθηκών μεταποίησης και εμπορίας γεωργικών και δασικών προϊόντων, υποβάλλονται σε δύο αντίγραφα και περιλαμβάνουν τις πληροφορίες και τα έγγραφα που ορίζονται στο παράρτημα.
2. Οι αιτήσεις που δεν πληρούν τις προϋποθέσεις της παραγράφου 1 δεν θα λαμβάνονται υπόψη.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 1990.

Labels: 3
15
1
6